Missatge: I Copa Tres Nacions Reus, amb el korfbal   12/12/2008 Entre el 26 i el 28 de desembre, el Pavelló Olímpic de Reus acollirà la I Copa Tres Nacions de Korfbal. Hi prendran part les Seleccions absolutes de Catalunya, Portugal i Alemanya, en un torneig organitzat per la Federació Catalana de Korfbal, la Regidoria d'Esports de Reus, Reus Esport i Lleure, el Consell Català de l'Esport i la Plataforma Proseleccions Esportives Catalanes, amb el patrocini de Fontina Grup i Centre Mèdic Garbí. Paral·lelament i durant els mateixos dies i en el mateix escenari es jugarà també la Fase Final de la Copa Catalana Júnior. Aquesta Copa 3 Nacions és una nova demostració del compromís i la implicació de la ciutat de Reus amb l'esport català i les nostres Seleccions. Després del Dia de les Seleccions 2007, el Mundial de clubs d'hoquei patins '08 i el Mundial Femení de Futsal . Amunt amb les Seleccions Catalanes!!!
Emocions: anticipation

Resposta: Portugal guanya la 3 Nacions Èxit del korfbal a Reus   29/12/2008 La primera Copa Tres Nacions de korfbal va ser tot un èxit pel que fa a organització, nivell esportiu i assistència de públic. Durant el passat cap de setmana, més de 2.000 persones van passar pel Pavelló Olímpic de Reus per seguir de prop un torneig que, amb la participació de Catalunya, Portugal i Alemanya, formava part del calendari de la International Korfbal Federation (IKF). La nostra Selecció, malgrat el fet de jugar a casa, va acabar el torneig sense poder sumar cap victòria. Dissabte va caure 18-25 davant Portugal i diumenge 16-17 davant Alemanya, que va decidir aquest partit a l'últim minut. El proper dissabte a les 12:30h, Televisió de Catalunya oferirà en diferit el Catalunya-Alemanya al canal 33, una immillorable ocasió per veure en acció la nostra Selecció davant d'un dels millor combinats del món. La campiona de la Tres Nacions va ser Portugal, que a més de superar clarament Catalunya, també va ser molt superior al combinat germànic i es va imposar per 24-17, confirmant d'aquesta manera el seu bon nivell en aquesta cita. A banda d'aquesta competició, el passat cap de setmana també va servir per veure en el mateix escenari, l'Olímpic de Reus, la fase final de la I Copa Catalunya Junior, que va acabar amb la victòria de l'AEE IES Montserrat i Miró, en guanyar a la final al CK Badalona. El tercer classificat va ser el Nicolau Copèrnic i el quart el KECA. Finalment, cal destacar també l'organització d'un clínic amb la participació de més de 70 nens i nenes de Reus i rodalies, una ciutat molt implicada en el creixement i difusió d'aquest esport...
Emocions: sadness, anticipation, joy